Täna saates - Venemaa nimetati karmiks usuvabaduste rikkujaks.
Räägime evangeelseid usklikke piiravast seadusest ja ühest ohvrist.
Lisaks - Jeesusest sütitatud.
Kristlased ülistasid, palvetasid ja laulsid kaks päeva jutti.
Ja - unustatud genotsiid.
Kogu rahvas, paljud neist kristlased, hävitati rohkem kui saja aasta eest.
Uus film räägib esmakordselt nende loo.
KRISTLIKU MAAILMA UUDISED
Tere tulemast saatesse!
Olen George Thomas. Wendy Griffith on tööreisil.
Üllatav käik Venemaa vastu -
Üks komisjon soovitab USA Välis- ministeeriumil tõsta Venemaa
usuvabaduste rikkujate nimistu esimeste sekka.
Samas nimekirjas on ka Põhja-Korea, Iraan ja Hiina,
kes on kõik kurikuulsad usuvabaduste rikkujad.
Venemaa on karmistanud meetmeid usuvähemuste vastu
ehk kõigi vastu peale Vene Õigeusu Kiriku.
Taustaks on seadus, mis sihtivat ekstremiste.
Venemaa president Vladimir Putin kiitis 20. juulil 2016. a heaks
seadusemuudatuse, mis reguleerib usuelu.
Terrorismivastase võitluse varjus andis Putin volituse
keelustada jutlustamine, palvetamine, teise usku pööramine
ja usukirjanduse jagamine väljaspool registreeritud kirikuid.
USA Välisministeerium hoiatas,
et seadus viitab hirmutamisele ja ahistamisele.
Sergei Rahhuba ühendus
tegutseb Venemaal ja 13s endises NSVLi vabariigis.
Venemaa evangeelsed usklikud peavad seadust misjonivastaseks,
sest see piirab karmilt evangeelseid kogudusi ja välismaa misjoniühendusi.
Ntks nõuab seadus välismisjonäridelt evangeliseerimisloa taotlemist.
Ka Piibli lugemine, laulmine või palvetamine
väljaspool registreeritud kirikuid, näiteks kodus, on nüüd illegaalne.
Roman Lunkin on jurist Slaavi Seadus- ja Õiguskeskuses.
Seadus tegi tõsist kahju, sest kristlased hakkasid äkki kartma,
et usust või Jumalast rääkimine on kuritegu.
Andrei Desnitski on hinnatud kommentaator.
Seadus keelustab kõik, mida võib nimetada misjonitööks,
ntks lause: "Usun Jeesusesse."
Seaduse pooldajate sõnul on see vajalik terrorismi,
eriti islamiäärmuslaste tegude tõrjumiseks.
Rahhuba kahtlustab midagi muud.
Võimud püüavad piirata protestantlikku ja evangeelset liikumist
ning takistada nende mõju ja evangeelse sõnumi levikut.
Üks grupp on rahule jäetud.
Seadus ei mõjuta õigeusu kirikut,
kuhu väidab end kuuluvat 70 % venelastest.
Hetkel mitte kunagi,
sest õigeusu kirikul on valitsusega lähedased suhted.
Õigeusklik Desnitski ütleb, et üha rohkem tema kiriku liikmeid
peavad teisi kristlasi kultusteks või spioonideks. See ei meeldi talle.
Mõnedele on protestandid, kui mitte vaenlased, siis võimalik oht.
Ehk neid tuleb piirata.
Sõna "õigeusklik" tähendab vene keeles
"õiget Jumala austamise viisi".
Teised viisid on seega valed.
Putin on Õigeusu Kiriku võimas liitlane.
President on viimastel aastatel kiriku rolli ja mõju suurendanud.
Osa Vene ühiskonda peab seda Venemaa rahvuskirikuks.
Seda mõtet edendavad meedia,
ühiskond ja kahjuks ka Õigeusu Kirik ja valitsus.
Paljudele usuvähemustele on see võitlus selle eest,
et ka mitteõigeusklikud võiksid vabalt oma usku harrastada.
2016. a augustis mõisteti ameeriklane Don Ossewaarde süüdi
misjonitegevuses Venemaal.
Ta ühineb meiega Skype'i teel Oriolist Venemaal.
Oled elanud Venemaal 14 aastat. Ostsid äsja tagasisõidupileti koju.
Mis tunne on? See pidi raske otsus olema.
Oli tõesti. Sellega lõppeb 22 aastat kestnud eluetapp
kui lõpetasin kooli ja osalesin Venemaa-töös
pärast NSVL-i kokkuvarisemist.
Olen pettunud, et see nii lõppeb.
Inimesed, kellega moodustasime väikese usklike pere,
kaotasid midagi väärtuslikku.
Tükike südant jääb Venemaale.
Venemaa klassifitseeris Jehoova tunnistajad hiljuti äärmusühenduseks
ja keelustas riigis nende tegevuse. Mis takistab kasutamast meetmeid
näiteks baptistide või nelipühilaste vastu?
Arvan, et see on esimene samm.
Nende vaatevinklist on baptistid ja nelipühilased
üsna Jehoova tunnistajate moodi.
Kui Jehoova tunnistajatel pole õigusi, pole neid ka meil teistel.
Millise Venemaa maha jätad?
Väga teistsuguse kui see, kuhu 14 aasta eest tulin.
14 aasta eest ei piiratud religiooni kuidagi.
See oli väga värske õhkkond pärast 70 kommunismiaastat.
Nüüd muutub Venemaa üha rõhuvamaks,
kontrollivamaks ja vähem vabaks.
USA usuvabaduskomisjon määratles Venemaa
usuvabaduse tõsiste rikkujate hulka
ja palus, et välisministeerium klassifitseeriks Venemaa
erilist muret tekitavaks riigiks. Kas oled nõus?
Ka minu meelest on Venemaa suund usuvabaduste osas vale.
Pean seda äärmiselt murettekitavaks
maailma usuvabaduse olukorda silmas pidades.
Kuidas saame palvetada?
Palvetage Venemaa kristlastele tarkust ja julgust.
Palvetage, et ametnikud
ei esitaks usklike vastu agressiivseid süüdistusi.
Palvetage, et usklikud jääksid kindlaks ega loobuks usust,
kuigi olukord on varasemast karmim.
Kõike head! Don Ossewaarde Oriolista, Venemaalt. Aitäh! - Tänan.
Eriraporteid Venemaa ja endise NSVL-i koguduste kohta
leiate uudiste kodulehel aadressil cbnnews.com
Jaga lugusid sõprade ja sugulastega Facebookis.
Paavst Franciscus kutsub moslemeid ja nende juhte
loobuma vägivallast Jumala nimel
ja võtma omaks rahu, dialoogi ja leppimist.
Paavst kohtus Egiptuse presidendi al-Sisiga
ajaloolisel 2-päevasel visiidil Kairos.
Ta kõneles ka hinnatud moslemite ülikoolis.
Egiptuse kristlased räägivad, et paavsti visiit julgustas neid.
Hiljuti toimus palmipuudepühal kaks rünnakut kirikute vastu.
Kristlikul Armeenia rahval on Lähis-Idas pikk ajalugu.
Kõik ei tea, et vaid veidi üle saja aasta eest
sattusid nad kohutavate hirmutegude objektiks.
See unustatud periood ongi uue filmi taustaks.
Efrem Graham vestles filmi "The Promise" tähtedega.
Pean minema. Pean nad leidma. - Mikael.
Jäta nad rahule. Oled metsas kaitstud.
Kuskil pole ohutu. Keegi pole kaitstud. Kas sa ei näe, mis toimub.
Oleme Türgi ohu varemgi üle elanud. - Meid tahetakse tappa!
Pean meid siit ära viima, kuni saab. Usalda mind. Kõik läheb hästi.
Viin meid siit välja.
Filmis The Promise mängib Oscar Isaac armeenlast,
kes püüab oma peret tapmisest päästa.
Mikael! Milline meeldiv üllatus! - Ana!
Mikael on härra Boghosiani õepoeg.
Chris Myles. - Meeldiv tutvuda.
Legendaarne Chris Myles.
Emre Ogan, kuulus playboy. Tutta pilt oopiumiurgastes.
Kuidas sind küll siia lasti? Tore näha!
See on Ana Khesarian.
Teie ilu on Konstantinopolile suureks õnnistuseks.
Ühinege meiega ometi!
Tore tutvuda kellegagi kodukandist. - Meeldiv üllatus.
Chris on AP tähtreporter.
Kohtusime Pariisis, kui isa oli asekonsul. - Isa oli spioon.
Seepärast olidki hea joomasõber. Püüdsid meid paljastada.
Toost vanadele ja uutele sõpradele!
Christian Bale mängib reporterit, kes julmusi kajastab.
Filmis on ka armastuslugu.
Kui käsikirja lõpuni loete, kuidas te lugu kirjeldaksite?
Kas see on südantlõhestav?
Südantlõhestav ellujäämislugu. See on inimlik lugu,
mis toimub ajaloos äärmiselt traagilisel ajal,
armeenlaste genotsiidi ajal 1915. a.
Hukkus 1,5 miljonit armeenlast.
Loos on ka palju lootust.
Kõik näitavad vastuoludes suurt tugevust.
Seda on nimetatud
üheks 20. saj suurimatest ja vähim tuntud katastroofideks. Miks?
Osmanite impeerium oli lagunemas.
Sündimas oli Türgi. Türklaste natsionalism oli üsna tõsine.
Kuna sellest suurt midagi ei teatud, ei oodanud tegijaid mingid tagajärjed.
On raske möönda,
et riiki sünnitades hävitati üks rahvas.
Mida lubab film The Promise?
"Mikael" on lubanud kihlatule, et tuleb tema juurde tagasi.
Siis on üldine lubadus, et seda ei unustata kunagi.
Selle on andnud filmi tegijad, armeenlased,
ja kõik, kes on lähedasi kaotanud.
Üks võimas lugu on, et filmi tulud
lähevad täielikult heategevusse.
Inimõigusühendustele
ning genotsiidi- ja ebaõigluse vastastele ühendustele,
kes kindlustavad, et seda enam ei juhtuks.
Järgmiseks - Kas suudaksid 48 tundi järjest Jumalat usaldada?
Käime riigis, kus seda tegid terved kogudused.
Aastate eest sai mu isa suure ilmutuse:
kui Jeesus on Jumal, siis kõik, mis Ta ütleb, on universumi seadus.
See puudutab kõiki: kristlasi ja mittekristlasi.
Vaimsed seadused olid aluseks menuraamatule The Secret Kingdom
Pat Robertson õpetab selles, kuidas töötab Jumala kuningriik,
millised põhimõtted toovad erandlikku kasvu ja arengut
ning millised on majanduse, tervise ja suhete võtmed ja palju muud.
Kogusime õpetused DVD-le.
Sellelt leiab ka minu õpetuse The Law of Expectation,
mis sai inspiratsiooni isa raamatust.
Võid luua sellise tuleviku, mida ootad,
lihtsalt usu läbi.
Need kaks õpetust on nüüd ühel DVD-l.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Kristlased tähistasid mõne nädala eest paasapüha.
Taiwanis peeti seda väga eriliselt.
Esmakordselt kogunesid kristlased kogu riigist ja kõigist linnadest
taiwanlastele Jeesusest rääkima.
Mengfei Li uuris asja.
Miski poleks saanud takistada neid paasapühal laulmast ja pidutsemast.
Taiwanlased olid sütitatud Jeesusele.
Taiwani kogudusejuhid kutsusid kogu riigi kristlasi
tähtsal üritusel osalema.
Maa vajab Jumalat. Peame tundma Jumalat ja Teda järgima.
Vaid Jeesuses muutub Taiwan paremaks maaks.
Tänavune paasaüritus
oli viimase 40 aasta suurim Taiwani kristlaste kogunemine.
Erinevas eas kristlased palvetasid ja laulsid 48 tundi järjest,
kriipsugi magamata.
Nad ülistasid ja tänasid Jumalat selle eest, mida Ta Taiwanil teinud on.
Kogudusejuhid usuvad, et Jumal teeb peagi midagi suurt.
Taiwanil toimub ajaloolisi muutusi. Jumalal on võim.
Tuleb pingutada, et kõik siin ärkaksid ja kuuleksid Jeesusest.
Maa vajab meie palveid. Palvetame lakkamatult Taiwani eest.
Kristlasi õhutati kandma palveis teatud vastuolulisi teemasid,
nagu homoabielude seadusemuudatust ja haridusreforme.
Tahetakse, et riigijuhid mõistaksid, et tuleviku annab vaid Jumal.
Valitsus peab tundma Jeesust ja palvetama riigi ühtsuse eest.
Taiwan on nagu purskkaev. Purunedes, hakkab voolama vesi.
Tuleb kindlustada, et riigil on kindel alus, võtmaks vastu
Jeesuse õnnistusi ja juhtimist.
Taiwani kristlased toovad oma hääle esile ka edaspidi.
Nad plaanivad suurüritusi.
Nad palvetavad, et Jeesuse perega ühineksid ka valitsuse esindajad.
Pastor meenutas puhtuse tähtsust. Kristuse järgijana
on tähtis puhas olla. Tal on puhas süda. Suudame seda.
Näeb hea välja.
Olete ehk märganud, et meil on uus Aasia korrespondent.
Avasime ka uue Facebooki lehe hiina keele kõnelejatele.
Mengfei Li räägib, mida see tähendab.
Miks on vaja netilehte mandariini hiina keeles?
Nagu tead, elab hiinlasi täna kogu maailmas.
Meie esmane eesmärk on rääkida, mida Kristus kogu maailmas teeb.
Rahvas näeb, et Jumal teeb tööd rahvaste seas ja meie eludes.
Kavandasime lehekülje selle jaoks.
Pärined Hiinast. Kas seal pääseb Facebooki?
Mandri-Hiinas on probleeme tulemüüride ja väljakutsete tõttu.
Aga väljaspool Hiinat, nagu Hongkongis, Malaisias,
Singapuris ja USAs elab palju hiinlasi.
Seepärast on sisu täiesti hiinakeelne, et nad aru saaksid.
Lisaks on osa sisust selline, mida mujal ei näe.
Mida võib külastaja sellelt Facebooki lehelt oodata?
Laeme iga päev üles lugusid, mis puudutavad pereprobleeme,
haridust ja maailma tippsündmusi.
Avaldame fotosid, mida võib jagada sõpradega.
Neil on kirjakohad hiina keeles, mis räägivad Jumala tööst meie elus.
Tore. Raportite ja muu sisuga
võib tutvuda meie kodulehel. Aitäh, Mengfei Li.
Järgmiseks - Palve Valges Majas.
Valitsuse tippametnikud paluvad Jumalalt tarkust.
Need on printsiibid kogu maailmale. Nagu näiteks gravitatsioon.
Sellised on ka Jumala kuningriigi printsiibid.
Kuningriigis on kõike, mida tahame - tervist, rahalist õnnistust,
abieluõnne ja edu töös.
Ennekõike on seal juurdepääs Jumalale.
Kuidas me sinna jõuame?
Telli õpetussari The Secret Kingdom ja The Law of Expectation.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
USA presidendi Donald Trumpi osad kabinetiliikmed
kogunevad iga nädal piiblitundi. Ürituste patroonideks
on asepresident ja 8 ametnikku, sh justiitsminister Jeff Sessions.
Piiblitundi juhib Ralph Drollinger Capitol Ministriesist.
Ta ütleb, et kui riigi juhid otsivad Jumalat,
on maa valmis õnnistusteks üle igasuguste ootuste.
Juhtide sõnul on ka president Trump alati oodatud.
Kõik USA presidendid viimase 200 aasta jooksul
on käinud jumalateenistustel St. Johni episkopaalkirikus.
Nii ka president Trump. Ben Kennedy viib meid "presidentide kirikusse".
Valge Maja vastas üle tee
on St. Johni episkopaalne kogudus teeninud kõiki presidente
alates riigi 4. presidendist James Madisonist.
1816. a ehitatud kiriku asukoht tekitas kirikujuhtidele dilemma.
Mida teha, et ka president saaks teenistusel osaleda?
Lahendus: pingirida nr 54.
See on olnud presidentide pingiks 200 aastat.
Inimesed tulevad varakult kohale, et pingi lähedale pääseda
ja presidendi kätt suruda.
See muutus naljakaks. Kirikuõpetaja sõnul kaldus kirik vasakule,
kuna kõik tahtsid alati seal istuda.
Kui president on reisil, võivad kõik tema kohal istuda.
Kui ta tuleb kirikusse, tühjendavad turvamehed pingi.
Pink pole kunagi tühi. Isegi mitte hommikupalve ajal.
Kui president on kohal, viiakse pinki 18. sajandist pärit palveraamat.
Palveraamatus on endiste presidentide autogrammid.
Harry Truman, Dwight Eisenhower, John F. Kennedy,
George Bush, Barack Obama, Donald Trump.
Ta kirjutas oma nime.
Kõik presidendid pole alati kohta kasutanud.
Ta istus täiesti viimases reas.
Tema oli USA 16. president Abraham Lincoln.
Ta sisenes vaikselt ja istus üksi viimases pingis.
Ja mõtiskles, palvetas
ja püüdis tegeleda kodusõja koormaga.
Vahetult enne jumalateenistuse lõppu lahkus ta vaikselt tagauksest.
St. Johni kirik on endiselt avatud koguduse kirik
ja osa Washingtoni ajaloost.
Ben Kennedy, Washington
Suurepärane lugu!
Järgmiseks - maailma vanima naise pika ea saladus.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus sisaldab mänge, videoid
vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Violet Mosse-Brown Jamaikalt on maailma vanim elusolev inimene.
Nagu Charlene Aaron räägib, peab ta pika ea saladuseks usku.
117-aastane Violet Mosse-Brown on väidetavalt maailma vanim
elusolev inimene. Tema sõnul poleks ta seda oodanud.
Ma ei osanud arvatagi, et minust kõige vanem saab.
Oleksin võinud surra kaua aja eest,
aga tänu Jumalale selle eest, mida Ta on mulle andnud.
Selle on andnud mulle Jumal, nii et võtan selle vastu: pika ea.
Tädi V-ks kutsutud Brown sündis 10.03.1900.
Ta ütleb, et on pea kogu elu kirikus käinud
ja et tema pika ea saladuseks on Issanda teenimine.
Olen koguduses peaaegu kõike teinud.
Olen lapsest peale kogu oma aja kirikus veetnud.
Supersajaaastase sõnul sööb ta peaaegu kõike,
peale mõne erandi.
Peaaegu kõike, mis vähegi kõhtu täidab.
Ma ei söö sea- ega kanaliha.
Aga söön palju muud. Juurvilju, lammast,
veist, kala. Selliseid asju.
Browni vanim poeg on 97-aastane.
Ta võib olla maailma vanim inimene, kelle vanem ikka veel elus on.
Charlene Aaron, CBN News
Tädi V. Milline innustav sõnum. Hilinenud õnnesoovid.
See on tänaseks kõik.
Aitäh vaatamast! Loodetavasti oli saade õnnistuseks!
Järgmise korrani. Jumal õnnistagu teid!
Tõlge: Monika Jaaguri